
HOTĂRÂREA NR. 76
 Consiliul Local al Municipiului Craiova, întrunit în şedinţa ordinară din data de 31.07.2008;

Având în vedere raportul nr.102709/2008 întocmit de Direcţia Servicii Publice  prin care se propune aprobarea Studiului de fezabilitate referitor la „Modernizare puncte termice urbane din municipiul Craiova, etapa a III-a”, reactualizat la nivelul anului 2008 şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008;   


În conformitate cu prevederile Hotărârii Guvernului nr.462/2006 privind aprobarea programului „Termificare 2006-2009 calitate şi eficienţă” şi înfiinţarea Unităţii de management al proiectului, modificată şi completată prin Hotărârea Guvernului nr.381/2008, Ordinului ministrului internelor şi reformei administrative nr.471/2008, Hotărârii Guvernului nr.882/2004, Hotărârii Guvernului nr.1069/2007,  Legii nr.199/2000, republicată, privind utilizarea eficientă a energiei, modificată şi completată de Hotărârea Guvernului nr.163/2004 privind aprobarea Strategiei naţionale în domeniul eficienţei energetice, Legii nr.325/2006 privind serviciul public de alimentare cu energie termică şi Legii nr. 51/2006 privind serviciile comunitare de utilităţi publice;

 În temeiul art. 36 alin. 2  lit. b coroborat cu alin.4 lit. d şi art. 45 alin.3 din Legea nr. 215/2001, republicată, privind administraţia publică locală; 

HOTĂRĂŞTE:

Art.1. Se aprobă Studiul de fezabilitate referitor la „Modernizare puncte termice urbane din municipiul Craiova, etapa a III-a”, reactualizat la nivelul anului 2008, prevăzut în anexa care face parte integrantă din prezenta hotărâre.

Art.2. Pe data prezentei hotărâri, se modifică în mod corespunzător Hotărârea Consiliului Local al municipiului Craiova nr.150/2007.

Art.3. Serviciul Administraţie Publică Locală, Direcţia Servicii Publice şi Regia Autonomă de Termoficare Craiova vor aduce la îndeplinire prevederile prezentei hotărâri. 

	          PREŞEDINTE DE ŞEDINŢĂ,
	       CONTRASEMNEAZĂ,

